### Beslutningstema

I denne sag træffes beslutning om frigivelse af rådighedsbeløb og anlægsmidler til forbedringer af vejforløbet i kurven ved [adresse] på [adresse] på Rømø.

### Historik

Projektet er forankret i Trafikplanen for Rømø fra 2021, hvor forbedringer af trafikafviklingen på [adresse] er et fokusområde.

### Sagsfremstilling

Forvaltningen er i gang med udarbejdelsen af et projektforslag til forbedringer af kurven og krydset ved [adresse]. Der er foretaget droneoptagelser for at sikre at projektet udarbejdes, så det understøtter og forbedrer trafikafviklingen. Herunder med særlig fokus på mange krydsende fodgængere. Forvaltningen er i dialog med erhvervsdrivende på begge sider af [adresse], således at projektforslaget også tilgodeser de problemstillinger, der måtte være i forhold til vareleverancer med store køretøjer til forretningerne. Forvaltningen har bl.a. på opfordring fra de erhvervsdrivende undersøgt muligheden for, at der etableres en rundkørsel i krydset, men det vurderes ikke at være en mulighed.

På baggrund af planerne om udvidelse af autocamperpladsen [adresse], som vejbetjenes via krydset, foreslår forvaltningen, at der samtidig med forbedringer af kurven også ses på en mulighed for at forbedre forholdene på [adresse] og [adresse] i umiddelbar nærhed af krydset ved [adresse]. Forvaltningen foreslår, at der udarbejdes et samlet projekt for området, og at et samlet projekt anlægges, såfremt det kan indeholdes i de afsatte midler.

Såfremt udvidelsen af projektet ikke kan indeholdes i anlægsbevillingen, beslutter Teknik- og Miljøudvalget den videre proces.

### Økonomi

Der er på anlægsbudgettet 2023 afsat 1,569 mio. kr. til forbedringer af kurveforløbet på [adresse] ved [adresse] på Rømø (anlægsnr. 917)

### Indstilling Direktøren for Teknik/Miljø, Service og Beskæftigelse indstiller,

|  |  |
| --- | --- |
| at | der af anlægsnr. 917 gives en anlægsbevilling på i alt 1.569 mio. kr. til forbedringer af kurveforløbet ved [adresse], |
| at | der frigives et rådighedsbeløb på 1.569 mio. kr., |
| at | projektet udvides til også at omhandle [adresse] og [adresse], |
| at | forvaltningen bemyndiges til at optage forhandling med de berørte lodsejere, med henblik på at opnå en frivillig aftale om arealerhvervelse på ekspropriationslignende vilkår, |
| at | ekspropriation til arealerhvervelse indledes, hvis der ikke kan opnås forlig ved frivillig aftale, og |
| at | indstillingen videresendes til Økonomiudvalget og Kommunalbestyrelsen. |

Beslutning fra Teknik- og Miljøudvalget, 1. oktober 2024, pkt. 8:

Indstillingen anbefales.

Gunner Hermansen deltog ikke i mødet.

Beslutning fra Økonomiudvalget, 10. oktober 2024, pkt. 11:

Indstillingen anbefales.

Øyvind Andreasen deltog ikke i sagens behandling.

Philip Lauritsen deltog ikke i mødet.

### Beslutning

Indstillingen godkendt.